รัฐบาลไทย-ข่าวทำเนียบรัฐบาล-รมว. ยุติธรรม นำคณะผู้บริหาร ยธ. ลงพื้นที่ จ.พิจิตร
วันศุกร์ที่ 22 ธันวาคม 2560
รมว. ยุติธรรม นําคณะผู้บริหาร ยธ. ลงพื้นที่ จ.พิจิตร
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นําคณะผู้บริหาร ยธ. ลงพื้นที่ จ.พิจิตร รับฟังปัญหาความเดือดร้อนของประชาชนพร้อมหาทางช่วยเหลือ
ในวันศุกร์ที่ ๒๒ ธันวาคม ๒๕๖๐ เวลา ๑๐.๐๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมเชิงปฏิบัติการเพื่อเพิ่มประสิทธิภาพการขับเคลื่อนนโยบาย
และยุทธศาสตร์กระทรวงยุติธรรมในการอํานวยความยุติธรรมเพื่อลดความเหลื่อมล้ําในสังคม
ภายใต้โครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๓ ประจําปีงบประมาณ พ.ศ. ๒๕๖๑
โดยมีผู้บริหารกระทรวงยุติธรรม และหัวหน้าหน่วยงานในสังกัดกระทรวงยุติธรรมในพื้นที่ภาคเหนือตอนล่าง ประกอบด้วย ๑) จังหวัดสุโขทัย ๒) จังหวัดตาก ๓) จังหวัดอุตรดิตถ์ ๔) จังหวัดพิษณุโลก
๕) จังหวัดกําแพงเพชร ๖) จังหวัดพิจิตร ๗) จังหวัดเพชรบูรณ์ ๘) จังหวัดนครสวรรค์ และ ๙) จังหวัดอุทัยธานี เข้าร่วมการประชุมฯ
ณ ศูนย์ประชุมและแสดงสินค้าจังหวัดพิจิตร ซีเค คอนเวนชั่นฮอลล์ ตําบลในเมือง อําเภอเมือง จังหวัดพิจิตร
รัฐมนตรีว่าการกระทรวงยุติธรรม กล่าวว่า ปัญหาส่วนใหญ่ที่พบในพื้นที่ภาคเหนือตอนล่างคือ
ปัญหาหนี้สิน ปัญหาข้อพิพาทเรื่องที่ดิน ปัญหาการไม่รู้ข้อกฎหมาย และการเข้าไม่ถึงบริการภาครัฐ
ทั้งหมดนี้ เป็นปัญหาที่ต้องเร่งรัดดําเนินการแก้ไขอย่างเร่งด่วน โดยได้มอบหมายให้หน่วยงานในพื้นที่
สร้างความรู้ ความเข้าใจเรื่องดังกล่าวให้ประชาชนได้รับทราบ ผ่านช่องทางการสื่อสารทุกรูปแบบ
โดยเฉพาะสื่อโซเชียลมีเดีย รวมถึงการสร้างอาสาสมัครจิตอาสาในหมู่บ้านเพื่อทําหน้าที่อํานวยความยุติธรรมในพื้นที่ เพื่อนําไปสู่การแก้ไขปัญหาให้กับประชาชนต่อไป
นอกจากนี้ รัฐมนตรีฯ ได้กล่าวเน้นย้ําถึงแนวทางการดําเนินงานของหน่วยงานในสังกัดกระทรวงยุติธรรม ว่า
ขอให้ดําเนินงานตามนโยบายของกระทรวงยุติธรรม ดังนี้
๑) ปกป้องสถาบันชาติ และพระมหากษัตริย์ ผ่านการบังคับใช้กฎหมาย
๒) อํานวยความยุติธรรม และลดความเหลื่อมล้ําในสังคม โดยใช้ประชาชนเป็นศูนย์กลาง
๓) ปรับปรุงการทํางานของหน่วยงานเพื่อเพิ่มประสิทธิภาพการทํางานเพื่อบริการประชาชน
และ ๔) ดูแลเรื่องสิทธิและเสรีภาพที่ประชาชนพึงมีและควรได้รับตามข้อกฎหมาย
ทั้งนี้ ขอให้ทุกหน่วยงานในสังกัดยึดหลักการบริหารงานที่สําคัญ คือ
"อํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี ส่งเสริมคนดีสู่สังคม"
หลังจากนั้นเวลา ๑๒.๐๐ น.
รัฐมนตรีว่าการกระทรวงยุติธรรม นําคณะผู้บริหาร ลงพื้นที่ตรวจเยี่ยมศูนย์การศึกษาพิเศษประจําจังหวัดพิจิตร
จากนั้น เวลา ๑๓.๓๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม พร้อมคณะผู้บริหาร
เดินทางไปยังศูนย์ยุติธรรมชุมชนตําบลกําแพงดิน ตําบลกําแพงดิน อําเภอสามง่าม จังหวัดพิจิตร
เพื่อเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๓ ประจําปีงบประมาณ ๒๕๖๐
โดยมี นางณิทฐา แสวงทอง รองผู้ว่าราชการจังหวัดพิจิตร
พร้อมด้วยหัวหน้าส่วนราชการ และประชาชนชาวพิจิตร กว่า ๕๐๐ คน ให้การต้อนรับ
ทั้งนี้ พลอากาศเอก ประจินฯ ได้เยี่ยมชมนิทรรศการจากหน่วยงานต่างๆ ในสังกัดกระทรวงยุติธรรม
และได้รับหนังสือจากนางอารมณ์ คําจริง ผู้แทนกลุ่มประชาสังคมปฏิรูปทรัพยากรและทองคํา
เรื่อง ขอให้พิจารณาดําเนินการด้านกฎหมายคดีเหมืองแร่ทองคําที่อยู่ในชั้นสอบสวนของ ป.ป.ช. และ DSI
โดยพลอากาศเอก ประจินฯ ได้กล่าวว่า จะเร่งดําเนินการให้เนื่องจากเป็นความเดือดร้อนของประชาชน
นอกจากนี้ นางมาลี กันสุข อายุ ๕๕ ปี อยู่บ้านเลขที่ ๖๕/๔ หมู่ที่ ๖ ตําบลกําแพงดิน อําเภอสามง่าม จังหวัดพิจิตร
ผู้แทนประชาชนที่ถูก บริษัททีพีไอ ฟ้องร้องคดี จํานวน ๑๒๐ ราย ได้ร้องขอความช่วยเหลือจากกระทรวงยุติธรรม
ในการนี้ พลอากาศเอก ประจิน จั่นตอง กล่าวว่า กรณีนี้ จะเร่งดําเนินการแก้ไขให้ โดยแบ่งเป็น ๒ ส่วน
ส่วนแรก คือ การเร่งติดตามข้อมูลเอกสารที่ประชาชนถูกเอาเปรียบ
พร้อมทั้งจะดูแลปัญหาความเดือดร้อนในด้านค่าใช้จ่าย โดยเรื่องที่เข้าสู่สํานักงานยุติธรรมจังหวัดแล้ว
จะเร่งดําเนินการต่อ ส่วนที่ขึ้นศาลแล้วจะติดตามช่วยเหลือต่อไป
ส่วนที่ ๒ ในระยะยาวต้องพิจารณาแก้ไขปัญหาการที่ประชาชนถูกหลอกให้เซ็นเอกสารแล้วนําไปเพิ่มเติมข้อมูล
จะดําเนินการช่วยเหลือประชาชนอย่างไร แต่ทั้งนี้ต้องศึกษาแต่ละกรณีอย่างละเอียดอีกครั้ง
ส่วนปัญหาเกี่ยวกับพืชผลทางการเกษตรทั้งพันธุ์พืชปุ๋ยต่างๆ จะต้องประสานกับเกษตรและพาณิชย์
เพื่อให้เข้ามาดูแลและช่วยเหลือต่อไป